<classify> Akizungumza na gazeti hili, Pluijm alisema kutokana na kutambua umuhimu wa mechi hiyo, wanajipanga kwa mapambano kuwakabili katika mchezo wao Desemba 12, mwaka huu Uwanja wa Mkwakwani, Tanga.Nadhani unatambua jinsi ambavyo Uwanja wa Mkwakwani unavyokuwa mgumu kwa mechi zake. Mgambo ni timu nzuri hatupaswi kuidharau, tunahitaji kujiandaa vizuri, alisema. Pluijm alisema furaha yake katika mchezo huo ni kuona wanashinda na hata mchezo unaofuata ili kujiweka katika mazingira mazuri ya kutetea taji lao.Yanga inashika nafasi ya pili kwenye msimamo wa ligi ikiwa na pointi 23 nyuma ya vinara Azam FC wenye pointi 25.Kwa ajili ya kuhakikisha wanafanya vizuri katika mchezo huo, Yanga wanatarajia kuingia kambini kesho kwenye Hoteli ya Kiromo, Bagamoyo kujiweka vizuri kisaikolojia na kimchezo.Meneja wa Yanga, Hafidh Salehe aliliambia gazeti hili jana kuwa wachezaji wote wameshafika isipokuwa Haruna Niyonzima ambaye yuko kwenye majukumu ya timu yake ya taifa.Ni kweli tutaenda kuweka kambi Bagamoyo Jumatatu, wachezaji wanaendelea vizuri na tayari wengi wameshafika, ni Haruna Niyonzima peke yake hajafika, alisema.Alisema watakaa Bagamoyo hadi Alhamisi ambapo watakwenda Tanga kwa ajili ya mchezo huo na Mgambo kisha African Sports baadaye.  <topic>: michezo 